கேள்வி: புத்தகப்புழு குழந்தைகள் நூலகம் என்பது என்ன?
பதில்: புத்தகப்புழு குழந்தைகள் நூலகம் (''Bookworm Children's Library'') என்பது குழந்தைகளுக்கான ஓர் நூலகமாகும். இது இந்தியாவின் கோவா (மாநிலம்) தலைநகரான பன்ஜிம் பனஜி) க்கு அருகில் உள்ள தலகோவா வட்டாரத்தில் செயல்படுகிறது. தலேகாவோவில் உள்ள செயின்ட் மைக்கேல் தேவாலயத்திற்கு அருகில் இந்த நூலகம் அமைந்துள்ளது. "எல்லா வயதினருமான திறன் கொண்ட குழந்தைகளை" நோக்கமாகக் கொண்டும் படைப்பு நடவடிக்கைகள் மற்றும் வாசிப்புக்கு அர்ப்பணிக்கப்பட்ட இந்த நூலகம் கடனாகவும் புத்தகங்களை வழங்குகிறது. புத்தகப்புழு "குழந்தைகள் மற்றும் பெற்றோர்களுக்கான பயிற்சிப் பட்டறை திட்டங்களையும்" நடத்துகிறது. இது கலாச்சார நடவடிக்கைகளை ஊக்குவிக்கிறது-ஊசி கிராஃப்ட் குழு, புத்தக விவாதங்கள், முன் பள்ளி திட்டம் மற்றும் வயது வந்தோர் கலை நிகழ்ச்சி எனப் பல முன்னெடுப்புகளைச் செயல்படுத்துகிறது.
கேள்வி: புத்தகப்புழு குழந்தைகள் நூலகம் - வரலாறு என்பது என்ன?
பதில்: கோவா (மாநிலம்) குழந்தைகள் மத்தியில் கல்வியறிவு மற்றும் புத்தக வாசிப்பினை மேம்படுத்துவதற்காக ஓர் நூலகத்தையும் கற்றல் இடத்தையும் உருவாக்கும் நோக்கத்துடன் 2005ஆம் ஆண்டில் எலைன் மென்டோன்சா மற்றும் சுஜாதா நோரோன்ஹா ஆகிய இரு கல்வியாளர்களால் புத்தகப்புழு தொடங்கப்பட்டது. 2012ஆம் ஆண்டில், கோவாவின் பன்ஜிம் / பனஜி உள்ள ஜார்டின் கார்சியா டா ஓர்டாவில் முதல் முறையாகக் கோவா குழந்தைகள் புத்தக விழாவை புத்தகப்புழு நடத்தியது.
கேள்வி: புத்தகப்புழு குழந்தைகள் நூலகம் - பிற திட்டங்கள் குறித்து விரிவாக சொல்லுங்கள்.
பதில்: இதன் இலக்குகளைப் பூர்த்தி செய்ய, புத்தகப்புழு பல செயல்பாடுகளில் ஈடுபட்டுள்ளது. இதில் நூலகத்தைத் தவிரக் குழந்தைகளுக்குச் சேவை செய்யும் நிறுவனங்களுக்குப் புத்தகங்களை வழங்கும் புத்தக கருவூலம் மற்றும் நடமாடும் நூலகம் திட்டம் அடங்கும். பிந்தையது புத்தகங்களை அணுக வாய்ப்பில்லாத குழந்தைகளுக்குப் புத்தகங்களை எடுத்துச் செல்கிறது. ''சோல்டா சோல்டா'' (ஒரு கொங்கணி சொல் "நடைப்பயிற்சி போது" என்று மொழிபெயர்க்கப்பட்டுள்ளது) மற்றொரு செயல்பாடு, இது புத்தகப்புழுவால் ஏற்பாடு செய்யப்பட்ட குழந்தைகளுக்கான நடைப்பயணங்களை உள்ளடக்கியது.